18
[bookmark: _GoBack]J e g y z ő k ö n y v

Készült Bácsalmás Város Önkormányzata Képviselő-testületének 2016. október 25-én, 14.00 órai kezdettel, Bácsalmáson, a Bácsalmási Kulturális Központ 2. számú oldaltermében megtartott üléséről. 

Jelen vannak:

Németh Balázs polgármester, Tóth Árpád alpolgármester, dr. Bakó Mária Lujza, Csémy László, Légrádi Mária, Nagy Gábor és Schaffer Tünde képviselők (7);

Patocskai Ibolya jegyző, Horváth István Attila pénzügyi, beruházási és üzemeltetési osztályvezető, Prikidánovics Antal szociális és hatósági osztályvezető, Dervalics Roland városüzemeltetési ügyintéző, Bárócz Tímea HPB-tag, az Alapszolgáltatási Központ vezetője, Dvorácskóné Vuity Erika óvodavezető, Barta Tiborné Gáll Ágnes, a Bácsalmási Önkormányzati Közszolgáltatási Közhasznú Nonprofit Kft. (a továbbiakban: BÖKK Nkft.) ügyvezetője, Kulesevics János, a Bácsalmás Start Szociális Szövetkezet igazgatósági elnöke, Mészáros Istvánné, a Civil Kerekasztal delegáltja, valamint Juhász Jenő, a Petőfi Népe napilap tudósítója (10);

Jegyzőkönyvvezető: Zobokiné Bite Gyöngyi testületi ügyintéző;

Igazoltan van távol: Márai András és Turcsányi Csaba képviselő (2).

Németh Balázs polgármester a megjelentek köszöntése után az ülést megnyitja. Megállapítja, hogy az ülés összehívása az SZMSZ-ben foglaltak szerint történt, majd megállapítja a határozatképességet, mert a megválasztott 9 főből 7 fő jelen van (78 %). Tájékoztatásul elmondja, hogy Márai András és Turcsányi Csaba képviselők igazoltan vannak távol az ülésről. Jegyzőkönyv-hitelesítőknek Légrádi Mária és Nagy Gábor képviselőket javasolja kijelölni, majd a javaslatát szavazásra bocsátja. 

A képviselő-testület egyhangúlag (7 igen szavazattal) az alábbi határozatot hozza:

223/2016. (X. 25.) Bácsalmás v. öh.

Jegyzőkönyv-hitelesítők
kijelölése 	Határozat

Bácsalmás Város Önkormányzatának Képviselő-testülete Légrádi Mária és Nagy Gábor képviselőket jelöli ki jegyzőkönyv-hitelesítőknek.

Németh Balázs polgármester javasolja a napirendről levenni a 6. sz. előterjesztést, mert a 18-i rendkívüli ülésen már döntést hoztak e kérdésben, ill. az eredeti meghívóban jelzett napirendet kiegészíteni javasolja a 11., 12., 13., Z/2. és Z/3. sz. előterjesztésekkel. A javaslatának az elfogadását – más indítvány nem lévén – szavazásra bocsátja.

A képviselő-testület egyhangúlag (7 igen szavazattal) az alábbi határozatot hozza:

224/2016. (X. 25.) Bácsalmás v. öh.

Napirend megállapítása 	Határozat

I.	Bácsalmás Város Önkormányzatának Képviselő-testülete a 2016. október 25-i ülésén a következő napirendi pontokat tárgyalja meg:

1. Jelentés a lejárt határidejű határozatok végrehajtásáról és a legutóbbi testületi ülés óta átruházott hatáskörben hozott döntésekről (1. sz. előterjesztés)
2. Tájékoztató a két ülés között tett fontosabb intézkedésekről (szóbeli)
3. Jegyzői tájékoztató az önkormányzat munkáját érintő jogszabályokról és a Bácsalmási Közös Önkormányzati Hivatal munkájáról (3. sz. előterjesztés)
4. Beszámoló a Bácsalmás Vagyonvédelmi Közhasznú Közalapítvány 2015. évi tevékenységéről (4. sz. előterjesztés)
5. Földhaszonbérleti díjak megállapítása 2017. évre (5. sz. előterjesztés)
6. Bácsalmás, Táncsics u. 70-72. sz. alatti önkormányzati ingatlannál kapuk létesítése (7. sz. előterjesztés)
7. Bácsalmás, Hősök tere 3. sz. alatti, 55 m2 összterületű, nem lakás célú helyiség bérbeadása (8. sz. előterjesztés)
8. Pályázati hirdetmény a Bácsalmás, Szt. János u. 9. szám alatti, 30,58 m2-es, a jövőben cukrászdaként hasznosítandó, nem lakás célú helyiség bérbeadására (9. sz. előterjesztés)
9. Tájékoztató a Bácsalmás Start Szociális Szövetkezet megalakulásáról (10. sz. előterjesztés)
10. Bácsalmás város településrendezési eszközei módosításának előkészítése (11. sz. előterjesztés)
11. A zöldségfeldolgozó üzem fejlesztése érdekében a Bácsalmás belterület 1216/4 helyrajzi számú ingatlan megvásárlása (12. sz. előterjesztés)
12. „A Magyar Kézilabda Szövetség kézilabda munkacsarnok építésének támogatása” érdekében szükséges telekalakítási eljárás kezdeményezése (13. sz. előterjesztés)
Zárt ülésen:
1. A Hunyadi János Gimnázium diákjai által benyújtott ösztöndíjpályázatok elbírálása (Z/1. sz. előterjesztés)
2. Laczi Imre Csaba szolgálati lakás igénylése (Z/2. sz. előterjesztés)
3. Letelepedési támogatás iránti kérelem elbírálása (Z/3. sz. előterjesztés)

II.	Jelen határozat normatív határozat.

A határozatról értesül:
- kivonattal:	1. Németh Balázs polgármester
		2. Patocskai Ibolya jegyző, általa az osztályvezetők

1. napirendi pont

Jelentés a lejárt határidejű határozatok végrehajtásáról és a legutóbbi testületi ülés óta átruházott hatáskörben hozott döntésekről 
(Az 1. sz. előterjesztés a jegyzőkönyv melléklete.)

Németh Balázs polgármester – kérdés, észrevétel nem lévén – az előterjesztés határozati javaslatának az elfogadását szavazásra bocsátja.

A képviselő-testület egyhangúlag (7 igen szavazattal) az alábbi határozatot hozza:

225/2016. (X. 25.) Bácsalmás v. öh.

Jelentés a lejárt határidejű határozatok 
végrehajtásáról és a legutóbbi testületi 
ülés óta átruházott hatáskörben 
hozott döntésekről 	Határozat

1.	Bácsalmás Város Önkormányzatának Képviselő-testülete (a továbbiakban: Képviselő-testület) a lejárt határidejű határozatok végrehajtásáról szóló jelentést az előterjesztés és a jelen határozat melléklete szerint elfogadja. 

2.	A Képviselő-testület az előterjesztés szerint elfogadja 
a)	a 2016. szeptember 13-a és 2016. október 10-e között eltelt időszakban átruházott hatáskörben hozott, szociális ellátást érintő döntésekről szóló és
b)	a Humánpolitikai Bizottság által 2016. szeptember 13-a és 2016. október 10-e között eltelt időszakban átruházott hatáskörben hozott döntésekről szóló
beszámolókat.

Határidő: azonnal
Felelős: Németh Balázs polgármester

A határozatról értesülnek:
- kivonattal:	1. Németh Balázs polgármester
		2. Patocskai Ibolya jegyző, általa az önkormányzati hivatal 
osztályvezetői

A Képviselő-testület nem kéri jelenteni a határozatban foglaltak végrehajtásának megtörténtét.

Melléklet a 225/2016. (X. 25.) Bácsalmás v. öh. jelölésű határozathoz

Jelentés a lejárt határidejű határozatok végrehajtásáról és a legutóbbi testületi ülés óta átruházott hatáskörben hozott döntésekről

203/2016. (IX. 27.)	Bursa Hungarica Felsőoktatási Önkormányzati Ösztöndíjrendszer 2017. évi pályázati kiírása (1. és 3. pont)
A csatlakozási nyilatkozat továbbítása és az elfogadása megtörtént.

204/2016. (IX. 27.)	KOSZA-MED Kft. foglalkozás-egészségügyi alapellátás működtetésével kapcsolatos kérelme
A KOSZA-MED kft. határozat-kivonattal értesült a döntésről.

205/2016. (IX. 27.)	A Bácsalmás, Szt. János u. 13. sz. alatti nem lakás céljára szolgáló üzlethelyiség hasznosítására pályázati hirdetmény kiírása
A pályázati hirdetményt az önkormányzat hirdetőtábláján, illetve honlapján is közzétettük. 

206/2016. (IX. 27.)	Felső-Bácska Vidékfejlesztési Egyesület bérleti szerződésében szereplő bérleti díj felülvizsgálata
Az egyesület részére megküldtük a képviselő-testületi határozatot.

207/2016. (IX. 27.)	Fedezet biztosítása bácsalmási romos ingatlanok hasznosítására
Az átcsoportosítás az önkormányzat 2016. évi költségvetésének következő negyedévi módosításába beépítésre kerül.

208/2016. (IX. 27.)	A Fiedler Közösségi Házban lévő 2. számú iroda bérbeadása
A szerződéseket a felek aláírták, az ingatlan átadása megtörtént. 

209/2016. (IX. 27.)	Zamárdi üdülőépület gondnokának díjazása
Ács Zoltán gondnok 2016. évre járó juttatásának utalása folyamatban van.

210/2016. (IX. 27.)	A Felső-Bácskai és Homokháti Értékmegőrző Natúrpark Egyesületbe történő belépési szándék rögzítése és az alapszabályban meghatározott 100 E Ft tagdíj összegének biztosítása
A Felső-Bácskai és Homokháti Értékmegőrző Natúrpark Egyesületbe történő belépési szándékról való értesítést megküldtük Kelebia Önkormányzata részére, az ügyben eddig új feladat, további teendő nem keletkezett. Várják a települések döntését, visszajelzését.

212/2016. (IX. 27.)	Rákóczi úti általános iskola előtti forgalmi rend szabályozása
A jelzőtábla kihelyezése 2016. október 10-én megtörtént. 

215/2016. (IX. 27.)	Tumbász Zsófia bérlakás-felújításának bérleti díjba történő beszámítása iránti kérelme
A határozat átadása megtörtént, a felújítás költségének beszámítása a számlák beérkezése után lehetséges.

2. napirendi pont

Tájékoztató a két ülés között tett fontosabb intézkedésekről 
(szóbeli)

Németh Balázs polgármester tájékoztatásul elmondja, hogy
· szeptember 28-án Kecskeméten, a megyei foglalkoztatási paktum nyitórendezvényén voltak; a 2,5 Mrd Ft-os pályázat munkaerő bér- és járuléktámogatást, képzést foglal magában, helyi szinten valószínűsíthetően Kiskunhalas, Jánoshalma és Bácsalmás járás vonatkozásában 800 M Ft-os keret lesz,
· a megyei önkormányzat segítségével IPA pályázatot adnak be belterületi csapadékvíz-elvezetési tervek készítésére;
· szeptember 29-én kistérségi ülés volt, ill. az Alapszolgáltatási Központban az idősek világnapi rendezvényén, majd víziközmű társulati ülésen vett részt;
· szeptember 30-án a Bács-Kiskun Megyei Közgyűlés Bácsalmáson tartotta kihelyezett ülését, délután 2 órakor a megyei önkormányzat szervezésében a kékfestő műhelynél a megyei értéktárba bekerült értékek gazdái oklevelet kaptak a gyapjas gyűszűvirág és a kékfestő termékek tekintetében;
· október 1-jén nem tudott részt venni a mentőállomás eszközpályázattal kapcsolatos rendezvényén;
· madármegfigyelő napok voltak a víztározónál, 54 madárfaj volt megfigyelhető;
· október 4-én a kistérségi szélessávú internet hálózat értékesítésével kapcsolatosan tárgyalt a Telekommal, az eladási ár kb. 100 M Ft; ugyanezen a napon délután intézményvezetői megbeszélés is volt,
· október 5-én Szegeden TOP turisztikai pályázattal kapcsolatos megbeszélésen vett részt; idén év végén, vagy a jövő év elején lehet beadni a nettó 400 M Ft-os pályázatot, melynek keretében a művelődési ház és gimnázium ölelésében lévő teret, a tájházat és a Skorutyák-házat, valamint a 3 tó környékét szeretnék megújítani; a téma a testület elé fog majd kerülni;
· ugyanezen a napon délután a művelődési házban az idősek világnapi rendezvényén, este Orgoványi Anikó könyvbemutatóján vett részt;
· október 6-án a BÖKK Nkft. ügyvezetőjével Borotán voltak, egykori közfoglalkoztatottakból szervezett csoportok bérmunkavégzéséről tájékozódtak;
· az önkormányzati letelepedési támogatás lehetősége kapcsán egyeztetett a helyi pénzintézetekkel;
· október 11-én Budapesten volt TÖOSZ elnökségi ülésen, ill. a Net Tv-vel tárgyalt a helyi szélessávú internethálózatról;
· október 12-én akasztói vállalkozóval egyeztetett a csikériai, bácsszőlősi szőlőkkel kapcsolatban;
· járási közbiztonsági fórumon vett részt a helyi rendőrségen, ahol kérdéseket lehetett feltenni;
· október 13-án Mórahalmon ismét megtekintették a bivalyokat, amelyekből néhányat tavasztól őszig a Sóstónál és a víztározónál szeretnének elhelyezni a turisztikai pályázat keretében;
· október 17-én Dombóváron járt delegációjuk a feldolgozó üzem megtekintése végett;
· október 19-én a számlavezető pénzintézettel egyeztetett a lekötött tartalékról;
· október 20-án Kelebián egyeztettek a helyi paktumról: Kiskunhalas, Jánoshalma, Bácsalmás 800 M Ft-os pályázatáról, ill. szociális szövetkezettel kapcsolatos tapasztalataikról beszéltek;
· október 21-én Kecskeméten volt a megyei közgyűlés ünnepi ülésén;
·  aznap délután polgáravató ünnepséget tartottak, az újszülöttek tiszteletére 65 db fát ültettek;
· ugyanebben az időpontban tanyagondnoki fórum volt a tanyaházban, melynek ismertetésére felkéri Tóth Árpád alpolgármestert.

Tóth Árpád alpolgármester elmondja, hogy a tanyagondnoki fórumon nagyon sokan voltak a tanyaházban. Problémaként merült fel, hogy a fakitermelést, tuskózást végző cég a panírozást nem végezte el, a közlekedés így nem biztonságos. Zuhogó eső lévén nem tudtak a helyszínre kimenni, de személyesen fog tájékozódni a felvetésről. Az egyik tanyasi tulajdonos engedély nélkül zár le dűlőutakat, itt is helyszíni szemlére van szükség. Közvilágítási lámpa áthelyezését, néhány kandeláber felszerelését kérték a jelenlévők, ezt a témakört is meg kell majd vizsgálni. Az útszéli susnyók kivágása megkezdődött, de bizonyos részeken nem fejeződött be. A hó-eltakarítással kapcsolatban szintén lenne kérésük a tanyasiaknak. A fórumon kifejtette, hogy a tanyasi járat biztosítva van, a gyerekek óvodába, iskolába jutása biztosított. A tanyasi lakosság örül annak, hogy a tanyaházat használhatja.

Németh Balázs polgármester kijelenti, hogy a vidékfejlesztési program keretében pályázni lehet külterületi tanya árambevezetésére. Délelőtt döntési szituációban volt. Külterületi utak felújítására 100 M Ft-ot lehet pályázni. A legfontosabb útszakasz a hármas elágazástól a Tanyaházig tart. A tervezés 1,3 M Ft-ba kerülne. A pályázat beadásához kész tervekkel kell rendelkezniük. Országosan 14 Mrd Ft a pályázati keret, valószínűsíthetően sok pályázat lesz kevés forrásra. 

Tóth Árpád alpolgármester kérdezi, hogy kiviteli vagy tanulmánytervekre van szükség.

Németh Balázs polgármester szerint azt kell bizonyítani, hogy az építési engedélyezés elindult. Útkarbantartó eszközökre is lehet pályázni. Nem most kell dönteni, körbejárják még e kérdést. A tájékoztatójához visszatérve elmondja, hogy 
· október 23-án a városi ünnepségen Bányai Gábor országgyűlési képviselő mondta a beszédet;
· az ünnepi megemlékezés után Szénási László modell- és makett kiállítása nyílt meg a kulturális központban;
· ma délelőtt megbeszélést tartottak a harmadik alkalommal megszervezendő újévi koncerttel kapcsolatban;
· másnap érkeznek a tiszacsomaiak, akik szerdától szombatig lesznek itt, a képviselőket szívesen látja a később ismertetendő programokon;
· sok pályázatot adtak be, a vidékfejlesztési programban konyhafelújításra, nyílászáró-cserére, ill. a helyi termelői piac felújítására, bővítésére, társadalmasítására pályázhatnak, a meglévő piacnál egy-két tetősort, a volt kántorlakásnál egy-két árusítóhelyet szeretnének kialakítani. 

A képviselő-testület tudomásul veszi az elhangzottakat.

3. napirendi pont

Jegyzői tájékoztató az önkormányzat munkáját érintő jogszabályokról és a Bácsalmási Közös Önkormányzati Hivatal munkájáról 
(A 3. sz. előterjesztés a jegyzőkönyv melléklete.)

Németh Balázs polgármester − kiegészítés, kérdés, észrevétel nem lévén – a jegyzői tájékoztatóban foglaltak tudomásulvételét kéri.

A képviselő-testület tudomásul veszi a jegyzői tájékoztatóban foglaltakat.

4. napirendi pont

Beszámoló a Bácsalmás Vagyonvédelmi Közhasznú Közalapítvány 2015. évi tevékenységéről 
(A 4. sz. előterjesztés a jegyzőkönyv melléklete.)

Németh Balázs polgármester ismerteti az előterjesztés és a bizottsági javaslatok lényegét, majd – kérdés, észrevétel nem lévén – a beszámoló elfogadását szavazásra bocsátja.

Nagy Gábor képviselő bejelenti, hogy érintett, és a szavazásban nem kíván részt venni.

A képviselő-testület egyhangúlag (6 igen szavazattal, Nagy Gábor érintettség miatt nem szavaz) az alábbi határozatot hozza:

226/2016. (X. 25.) Bácsalmás v. öh.

Beszámoló a Bácsalmás Vagyonvédelmi 
Közhasznú Közalapítvány 
2015. évi tevékenységéről 	Határozat

Bácsalmás Város Önkormányzatának Képviselő-testülete (a továbbiakban: Képviselő-testület) a Bácsalmás Vagyonvédelmi Közhasznú Közalapítvány 2015. évi tevékenységéről szóló beszámolóját elfogadja. 

Határidő: azonnal 
Felelős: Németh Balázs polgármester

Operatív felelős: Szakola Zoltán hatósági ügyintéző

A határozatról értesül:
- kivonattal:	1. Németh Balázs polgármester
		2. Patocskai Ibolya jegyző
		3. Szakola Zoltán hatósági ügyintéző
4. Tumbász Mária Magdolna kuratóriumi elnök

A Képviselő-testület nem kéri jelenteni a határozatban foglaltak végrehajtásának megtörténtét.

5. napirendi pont

Földhaszonbérleti díjak megállapítása 2017. évre 
(Az 5. sz. előterjesztés a jegyzőkönyv melléklete.)

Németh Balázs polgármester ismerteti az előterjesztés és a pénzügyi és fejlesztési bizottsági határozati javaslat lényegét, majd – kérdés, észrevétel nem lévén – a pénzügyi bizottsági módosító indítvány elfogadását szavazásra bocsátja.
A képviselő-testület egyhangúlag (7 igen szavazattal) egyetért a bizottsági módosító indítvánnyal. 
Az előterjesztés határozati javaslatának az elfogadását – a Pénzügyi és Fejlesztési Bizottság módosító indítványának a figyelembevételével – szavazásra bocsátja.

A képviselő-testület egyhangúlag (7 igen szavazattal) az alábbi határozatot hozza:

227/2016. (X. 25.) Bácsalmás v. öh.

Földhaszonbérleti díjak megállapítása 
2017. évre 	Határozat

1.	 Bácsalmás Város Önkormányzatának Képviselő-testülete (a továbbiakban: Képviselő-testület) a tulajdonában lévő földterületek haszonbérleti díját 2016. november 1. napjával 
a) 3000 m2 alatti földterületek esetén nettó 4 Ft/m2/év,
b) 3000 m2 vagy 3000 m2 fölötti földterületek esetében nettó 7 Ft/m2/év
mértékben állapítja meg.

2.	A Képviselő-testület felhatalmazza Németh Balázs polgármestert a földhaszonbérleti szerződések aláírására.

Határidő: azonnal
Felelős: Németh Balázs polgármester

Operatív felelős: Dervalics Roland városüzemeltetési ügyintéző

A határozatról értesül:
- kivonattal:	1. Németh Balázs polgármester
		2. Patocskai Ibolya jegyző
		3. Horváth István Attila PBÜ osztályvezető
		4. Dervalics Roland városüzemeltetési ügyintéző
- levélben:	1. földhaszonbérlők

6. napirendi pont

Bácsalmás, Táncsics u. 70-72. sz. alatti önkormányzati ingatlannál kapuk létesítése 
(A 7. sz. előterjesztés a jegyzőkönyv melléklete.)

Németh Balázs polgármester ismerteti az előterjesztés lényegét, hozzátéve, hogy a Pénzügyi és Fejlesztési Bizottság nem tartja indokoltnak a kapuk létesítését.

Schaffer Tünde képviselő érdeklődik, hogy a Táncsics u. 70-72. sz. alatti ingatlanban minden lakás önkormányzati tulajdonban van-e, és van-e lakóbizalmi.

Németh Balázs polgármester a kérdés első felére igennel válaszol, hozzátéve, hogy nincs lakóbizalmi, a lakók az önkormányzattal vannak kapcsolatban. A lakók álláspontja nem egységes a kapuk szükségességét illetően. Kérdés, észrevétel nem lévén határozati javaslatként ismerteti az alábbi határozatban foglaltakat, és az elfogadását szavazásra bocsátja.

A képviselő-testület egyhangúlag (7 igen szavazattal) az alábbi határozatot hozza:

228/2016. (X. 25.) Bácsalmás v. öh.

Bácsalmás, Táncsics u. 70-72. sz. 
alatti önkormányzati ingatlannál 
kapuk létesítése 	Határozat

Bácsalmás Város Önkormányzatának Képviselő-testülete a Bácsalmás, Táncsics u. 70-72. sz. alatti önkormányzati ingatlannál nem tartja indokoltnak nagykapuk létesítését. 

Határidő: azonnal
Felelős: Németh Balázs polgármester

Operatív felelős: Dervalics Roland városüzemeltetési ügyintéző

A határozatról értesül:
- kivonattal:	1. Németh Balázs polgármester
		2. Patocskai Ibolya jegyző
3. Horváth István Attila PBÜ osztályvezető
4. Dervalics Roland városüzemeltetési ügyintéző
- levélben	1. lakók

7. napirendi pont

Bácsalmás, Hősök tere 3. sz. alatti, 55 m2 összterületű, nem lakás célú helyiség bérbeadása 
(A 8. sz. előterjesztés a jegyzőkönyv melléklete.)

Németh Balázs polgármester ismerteti az előterjesztés és a Pénzügyi és Fejlesztési Bizottság határozati javaslatának lényegét, majd – kérdés, észrevétel nem lévén – az előterjesztés határozati javaslatának az elfogadását szavazásra bocsátja.

A képviselő-testület egyhangúlag (7 igen szavazattal) az alábbi határozatot hozza:

229/2016. (X. 25.) Bácsalmás v. öh.

Bácsalmás, Hősök tere 3. sz. alatti, 
55 m2 összterületű, nem lakás célú 
helyiség bérbeadása 	Határozat

1.	Bácsalmás Város Önkormányzatának Képviselő-testülete (a továbbiakban: Képviselő-testület) felmentést ad a Bácsalmás, Hősök tere 3. szám alatti, 55 m2 összterületű, nem lakás céljára szolgáló helyiség pályáztatása alól, mivel a helyiségek forgalmi értéke nem éri el az 5.000.000 Ft értékhatárt. 

2.	A Képviselő-testület a fenti helyiséget bérbe adja a Smartx Solutions Kft. részére havi 20.000 Ft+ÁFA/hó + rezsiköltség bérleti díjért 2016. november 1-jétől 2017. október 31-éig.

Határidő: azonnal
Felelős: Németh Balázs polgármester

Operatív felelős: Dervalics Roland városüzemeltetési ügyintéző

A határozatról értesül:
- kivonattal:	1. Németh Balázs polgármester
		2. Patocskai Ibolya jegyző
3. Horváth István Attila PBÜ osztályvezető
4. Dervalics Roland városüzemeltetési ügyintéző
- levélben	1. Smartx Solutions Kft. (1117 Budapest, Budafoki út 209.)

8. napirendi pont

Pályázati hirdetmény a Bácsalmás, Szt. János u. 9. szám alatti, 30,58 m2-es, a jövőben cukrászdaként hasznosítandó, nem lakás célú helyiség bérbeadására 
(A 9. sz. előterjesztés a jegyzőkönyv melléklete.)

Németh Balázs polgármester ismerteti az előterjesztés és a Pénzügyi és Fejlesztési Bizottság határozati javaslatának lényegét, majd – kérdés, észrevétel nem lévén – az előterjesztés határozati javaslatának az elfogadását szavazásra bocsátja.

A képviselő-testület egyhangúlag (7 igen szavazattal) az alábbi határozatot hozza:

230/2016. (X. 25.) Bácsalmás v. öh.

Pályázati hirdetmény a Bácsalmás, 
Szt. János u. 9. szám alatti, 30,58 m2-es, 
a jövőben cukrászdaként hasznosítandó, 
nem lakás célú helyiség bérbeadására 	Határozat

1.	Bácsalmás Város Önkormányzatának Képviselő-testülete a Bácsalmás Város Önkormányzata tulajdonában lévő, Bácsalmás, Szent János u. 9. sz. alatti, cukrászda rendeltetésű helyiség hasznosítására kiírandó pályázati hirdetményt és bérleti szerződéstervezetet az előterjesztés és a jelen határozat melléklete szerint elfogadja. 

2.	A Képviselő-testület felkéri Patocskai Ibolya jegyzőt a szükséges intézkedések megtételére.

Határidő: azonnal
Felelős: Németh Balázs polgármester

Operatív felelős: Dervalics Roland városüzemeltetési ügyintéző

A határozatról értesül:
- kivonattal:	1. Németh Balázs polgármester
		2. Patocskai Ibolya jegyző
		3. Horváth István Attila PBÜ osztályvezető
		4. Dervalics Roland városüzemeltetési ügyintéző

A 230/2016. (X. 25.) Bácsalmás v. öh. jelölésű határozat melléklete a jelen nyílt ülési jegyzőkönyv mellékleteként szerepel.

9. napirendi pont

Tájékoztató a Bácsalmás Start Szociális Szövetkezet megalakulásáról 
(A 10. sz. előterjesztés a jegyzőkönyv melléklete.)

Németh Balázs polgármester köszönti az igazgatósági elnököt. Ismerteti a tájékoztató lényegét, hozzátéve, hogy a Jogi és Ügyrendi Bizottság és a Pénzügyi és Fejlesztési Bizottság is a tájékoztató tudomásulvételét javasolja. A feladat kettéválása felől érdeklődik.

Barta Tiborné Gáll Ágnes, a BÖKK NKft. ügyvezetője elmondja, hogy a 2013-ban alakult Bácsalmásért Szociális Szövetkezet 50 M Ft-ra pályázott a feldolgozás és az értékesítés tekintetében. Az újonnan megalakított szövetkezet mezőgazdasági szolgáltatást fog végezni, ill. egyéb szolgáltatási tevékenység ellátása is tervezett. Mindkét szociális szövetkezet pályázatot nyújtott be, összesen 15 fő bértámogatása valósulhat meg. 

A képviselő-testület tudomásul veszi a tájékoztatóban foglaltakat és az elhangzottakat.

10. napirendi pont

Bácsalmás város településrendezési eszközei módosításának előkészítése 
(A 11. sz. előterjesztés a jegyzőkönyv melléklete.)

Németh Balázs polgármester ismerteti az előterjesztés lényegét, majd – kérdés, észrevétel nem lévén – az előterjesztés határozati javaslatának az elfogadását szavazásra bocsátja.

A képviselő-testület egyhangúlag (7 igen szavazattal) az alábbi határozatot hozza:

231/2016. (X. 25.) Bácsalmás v. öh.

Bácsalmás város településrendezési 
eszközei módosításának előkészítése	Határozat

Bácsalmás Város Önkormányzatának Képviselő-testülete felkéri Patocskai Ibolya jegyzőt, hogy az önkormányzati hivatal útján Bácsalmás város településrendezési eszközei módosításának tervezésére és a jóváhagyási eljárás lebonyolítására az Építészműhely Kft.-től (6000 Kecskemét, Wesselényi u. 1/a.) kérjen árajánlatot.

Határidő: azonnal
Felelős: Németh Balázs polgármester

Operatív felelős: Keresztesy Csaba megbízott

A határozatról értesül:
- kivonattal:	1. Németh Balázs polgármester
		2. Patocskai Ibolya jegyző
		3. Horváth István Attila PBÜ osztályvezető
		4. Keresztesy Csaba megbízott

11. napirendi pont

A zöldségfeldolgozó üzem fejlesztése érdekében a Bácsalmás belterület 1216/4 helyrajzi számú ingatlan megvásárlása 
(A 12. sz. előterjesztés a jegyzőkönyv melléklete.)

Németh Balázs polgármester ismerteti az előterjesztés lényegét. 

Tóth Árpád alpolgármester javasolja, hogy a vételárból próbáljanak meg legalább félmillió forintot alkudni.

Légrádi Mária képviselő ismeri azt az ingatlant, szerinte a 4 M Ft is nagyon barátságos ár. 

Tóth Árpád alpolgármester szerint az egész ingatlant alá kell szigetelni.

Kulesevics János, a Bácsalmás Start Szociális Szövetkezet igazgatósági elnöke kijelenti, hogy a falak nem vizesek. Az épületet évek óta nem használják; ha fűtés lesz, nem lesz gond. Az épület hatalmas, nem sokallja érte a 4 M Ft-ot. 

Nagy Gábor képviselő szerint a helyi adó- és értékbizonyítványon szereplő összeget kellene figyelembe venni.

Dr. Bakó Mária Lujza képviselő a beadott pályázat elbírálási időpontja felől érdeklődik.

Barta Tiborné Gáll Ágnes, a BÖKK Nkft. ügyvezetője kijelenti, hogy a pályázat az első szűrőn átment, jelenleg a szakmai elbírálása folyik. Döntés előreláthatólag egy-két héten belül várható. Nagyon bizakodóak. Folyamatosan együttműködnek abban, hogy a pályázat mind tartalmi, mind formai szempontból megfeleljen. Az épület elrendezése nagyon kedvező a feldolgozó üzem számára. Elöl 3 szoba van, az előtér a termékek tárolására alkalmas, a szociális blokkok teljes mértékben megvannak. Az ingatlan megvásárlásával a betonelem-gyártási kapacitást megnövelhetnék, sokkal nagyobb területet tudnának használni, az udvar is belakható. Szennyvízcsatorna, gázszolgáltatatás, villany, 3 fázis is van. Ha az önkormányzat lenne a tulajdonos, össze lehetne nyitni a két telket. 

Tóth Árpád alpolgármester visszavonja a javaslatát.

Németh Balázs polgármester az előterjesztés határozati javaslatának az elfogadását szavazásra bocsátja.

A képviselő-testület egyhangúlag (7 igen szavazattal) az alábbi határozatot hozza:

232/2016. (X. 25.) Bácsalmás v. öh.

A zöldségfeldolgozó üzem fejlesztése 
érdekében a Bácsalmás belterület 1216/4 
helyrajzi számú ingatlan megvásárlása 	Határozat

1.	Bácsalmás Város Önkormányzatának képviselő-testülete (a továbbiakban: Képviselő-testület) a „Fókuszban az önkormányzati részesedésű szociális szövetkezetek” elnevezésű pályázati felhívásra benyújtott szövetkezeti pályázat kedvező elbírálása esetén a Bácsalmás, belterület 1216/4 helyrajzi számú ingatlan Bácsalmás Start Szociális Szövetkezet által történő megvásárlásához hozzájárul.

2.	A Képviselő-testület úgy dönt, hogy az 1. pont szerinti pályázat elutasítása esetén a Bácsalmás belterület 1216/4 helyrajzi számú, természetben a Bácsalmás, Táncsics utca 61. szám alatt található kivett lakóház, udvar művelési ágban nyilvántartott, 1063 m2 területű ingatlant 4.000.000.- Ft vételáron megvásárolja.

3.	A Képviselő-testület felhatalmazza Németh Balázs polgármestert a szükséges előzetes megállapodás, adásvételi (elő)szerződés Bácsalmás Város Önkormányzata nevében történő megkötésére és aláírására.
Szükség esetén az adásvételi szerződés elkészítésével a képviselő-testület dr. Tótáné dr. Berzátzy Eszter ügyvédnőt bízza meg. 

Határidő: haladéktalanul
Felelős: Németh Balázs polgármester 

Operatív felelős: dr. Párczen Zoltán igazgatási és jogi ügyintéző

A határozatról értesül: 
- kivonattal:	1. Németh Balázs polgármester 
		2. Patocskai Ibolya jegyző
		3. Horváth István Attila PBÜ osztályvezető
		4. dr. Párczen Zoltán igazgatási és jogi ügyintéző
5. Bakos Zoltán projektmenedzser
7. Dervalics Roland városüzemeltetési ügyintéző
8. Dr. Tótáné dr. Berzátzy Eszter ügyvéd
9. Barta Tiborné Gáll Ágnes, a BÖKK Nkft. ügyvezetője
10. Kulesevics János, a Bácsalmás Start Szociális Szövetkezet 
igazgatósági elnöke

12. napirendi pont

„A Magyar Kézilabda Szövetség kézilabda munkacsarnok építésének támogatása” érdekében szükséges telekalakítási eljárás kezdeményezése 
(A 13. sz. előterjesztés a jegyzőkönyv melléklete.)

Németh Balázs polgármester elmondja, hogy az ingatlannak csupán 5 %-a építhető be, maga a csarnok viszont 1500 m2-es lenne. A két telek összevonásával a beépíthetőség megnő. 

Dr. Bakó Mária Lujza képviselő szerint a telkek összevonásával a beépítés 5 % alatt maradna, de megoldást jelenthet a beépítési százalék megnövelése is.

Németh Balázs polgármester kijelenti, hogy az első variáció kivitelezése néhány hetet jelent, a második variáció esetén legalább fél évbe telik a rendezési terv módosítása. Több hozzászólás nem lévén az előterjesztett határozati javaslat elfogadását szavazásra bocsátja.

A képviselő-testület egyhangúlag (7 igen szavazattal) az alábbi határozatot hozza:

233/2016. (X. 25.) Bácsalmás v. öh.

A Magyar Kézilabda Szövetség kézilabda munkacsarnok
építésének támogatása érdekében szükséges 
telekalakítási eljárás kezdeményezése 	Határozat

1.	Bácsalmás Város Önkormányzatának Képviselő-testülete (a továbbiakban: Képviselő-testület) úgy határoz, hogy a „Magyar Kézilabda Szövetség kézilabda munkacsarnok építésének támogatása” fejlesztéshez a Bácsalmás belterület 1976/4 helyrajzi számú, kivett strandfürdő művelési ágban nyilvántartott, 9760 m2 területnagyságú és a Bácsalmás belterület 1980/6 helyrajzi számú, kivett sporttelep művelési ágban nyilvántartott, 39.017 m2 nagyságú, Bácsalmás Város Önkormányzatának kizárólagos tulajdonában álló ingatlanokat a hatályos HÉSZ sportterület övezetre előírt beépíthetőségi előírásainak teljesítése érdekében összevonja. 

2.	A Képviselő-testület felhatalmazza Németh Balázs polgármestert a telekegyesítéshez szükséges telekegyesítési földmérési dokumentáció megrendelésére, a telekegyesítési eljárás földhivatali osztálynál történő megindítására, valamint az ingatlan-nyilvántartásban való átvezetés kezdeményezésére.

Határidő: haladéktalanul
Felelős: Németh Balázs polgármester 

Operatív felelős: dr. Párczen Zoltán igazgatási és jogi ügyintéző

A határozatról értesül: 
- kivonattal:	1. Németh Balázs polgármester 
		2. Patocskai Ibolya jegyző
		3. Horváth István Attila PBÜ osztályvezető
		4. dr. Párczen Zoltán igazgatási és jogi ügyintéző
5. Kerényi Tamás beruházási ügyintéző

Németh Balázs polgármester – több nyílt ülési napirendi pont nem lévén – megköszöni a nyilvános ülési részvételt, szünetet rendel el, majd az ülést 14 óra 55 perckor berekeszti.

K. m. f.





	Németh Balázs	Patocskai Ibolya
	polgármester	jegyző





	Légrádi Mária	Nagy Gábor
képviselők, jegyzőkönyv-hitelesítők









(A jegyzőkönyv melléklete és a zárt ülési határozatok a 13-18. oldalakon találhatók.)


Melléklet Bácsalmás Város Önkormányzatának Képviselő-testülete 24/2016. számú,
2016. október 25-én megtartott nyílt ülésének jegyzőkönyvéhez


Melléklet a 230/2016. (X. 25.) Bácsalmás v. öh. jelölésű határozathoz

HIRDETMÉNY

Bácsalmás Város Önkormányzata a laskások és helyiségek bérletéről és elidegenítéséről szóló 13/2014. (VI.27.) számú önkormányzati rendelete alapján

PÁLYÁZATOT  HIRDET
a tulajdonában lévő 

Bácsalmás, Szt. János u. 9. sz. alatti, 30,58  m²-es, a jövőben cukrászdaként hasznosított 

nem lakás célú helyiség

bérbeadására.

A pályázati kiírás a www.bacsalmas.hu weblapról letölthető, a Bácsalmási Közös Önkormányzati Hivatal földszinti hirdetőtábláján megtekinthető, illetve a Pénzügy, Beruházási és Üzemeltetési Osztályon átvehető.

A pályázat közzétételének napja: 
2016. október 28.

A pályázatok beadásának határideje: 
2016. december. 2. 12.00 óra

	Bácsalmás Város Önkormányzata
	Bácsalmás


BÁCSALMÁS  VÁROS  ÖNKORMÁNYZATA

a lakások és helyiségek bérletéről és elidegenítéséről szóló 13/2014. (VI.27.) önkormányzati rendelet 23.§-ában foglaltak alapján

PÁLYÁZATOT

hirdet

a tulajdonában lévő Bácsalmás, Szt. János u. 9. szám alatti, 30,58 m2-es, a jövőben cukrászdaként hasznosítandó, nem lakás célú helyiség bérbeadására.

A bérbeadás kezdő időpontja várhatóan:		2017. január 2.
	maximális tartama: 	legfeljebb 5 év

A helyiség főbb jellemzői:
	alapterülete:		30,58  m², (fagyizó, vizesblokk, raktárhelyiségek)
	fűtése:			központi fűtés
	melegvíz-ellátottsága:	központi
	közüzemi díjak fizetése :	főmérő,  almérő alapján 

A helyiség a Bácsalmási Közös Önkormányzati Hivatal (Bácsalmás, gr. Teleki u. 4-8., tel.: 79/541-455) illetékesével, Dervalics Rolanddal történő előzetes egyeztetést követően megtekinthető.

Bérlő köteles az ifjúsági klubot üzemeltetni, évente legalább 12 alkalommal zenés-táncos ifjúsági rendezvényt szervezni és lebonyolítani, az önkormányzattal együttműködni, fogadni az önkormányzat rendezvényeit, illetve azoknak ingyenesen helyet biztosít, előzetes egyeztetés alapján, évente legalább 12 alkalommal. 

Ifjúsági klub és belső udvar alapterületét, használható helyiségeit a melléklet tartalmazza. Az ifjúsági klub és belső udvar közüzemi díjainak fizetése ugyanúgy történik, mint a cukrászda esetében.

Bérlő köteles kaucióként 3 havi bérleti díjat egy összegben megfizetni.

Az építmény előtti közterület útpadkáig terjedő területének, belső udvarának tisztántartása, karbantartása a bérlő feladata.

Helyiségek berendezése a bérlő feladata, a berendezési tárgyakat a bérlő a bérlet megszűnése, megszüntetése esetén elviheti, köteles az eredeti állapotot helyreállítani.


Jelen pályázat közzétételének napja:	2016. október 28.

A pályázat benyújtásának határideje:	2016. december 2. 12.00 óra 

A pályázat bontásának határideje:	2016. december 13.

A pályázat elbírálásának határideje:	2016. december. 20.

A helyiség bérleti díja:	100.000 Ft + ÁFA/hó 

2017. január 2-től a működési engedély kiadásáig, legfeljebb 3 hónapig bérleti díj fizetési kötelezettség nincs. 2017. március 2-től a havi bérleti díj a KSH által közzétett infláció mértékével emelkedik. 

 A pályázati anyagot írásban kell benyújtani, melynek tartalmaznia kell:  

· a pályázó nevét és címét
· nyilatkozatot arról, hogy a pályázati feltételeket elfogadja
· az ifjúsági klub működtetésére vonatkozó program tervezetét
· az épület berendezésére vonatkozó elképzelését
·  azon egyéb, a pályázó szempontjából fontosnak minősített körülményeket, melyeknek a szerződés tartalma szempontjából jelentősége van.

A pályázatot írásban, zárt borítékban kell benyújtani a Bácsalmási Közös Önkormányzati Hivatal titkárságán személyesen, vagy postai úton. Postai úton benyújtott pályázat esetén értelemszerűen a belső zárt borítékba kell, hogy kerüljön a pályázat. 
A pályázatot tartalmazó borítékra a következő szöveget kell ráírni:

PÁLYÁZAT

Bácsalmás, Szt. János u. 9. szám alatti 30,58 m2-es
nem lakás célú helyiség bérletére
2016. december 13-án 15.00 óráig felbontani TILOS!

A postai úton benyújtott pályázatnak is a pályázat beadási határidejéig be kell érkeznie a Bácsalmási Közös Önkormányzati Hivatalhoz, a határidőn túl beérkező pályázatot felbontás nélkül visszaküldjük.

A pályázatok bontási eljárásán a pályázók külön meghívás nélkül részt vehetnek. A pályázatok 
bontási eljárásán, zárt ülésen a Pénzügyi Fejlesztési Bizottság  ismerteti az adott pályázó nevét, a vállalt bérleti díj összegét, valamint a pályázó bérletre vonatkozó egyéb ajánlatait, programtervét. 

A nyertes kiválasztása – a Pénzügyi Fejlesztési Bizottság javaslatát figyelembe véve a pályázati feltételek teljesítése esetén - a benyújtott programterv tartalmának értékelésével a Képviselő-testület ülésén történik meg. 

A képviselő-testület a pályázatot elnyert pályázóval legfeljebb 5 évre köti meg a helyiségbérleti szerződést. A bérleti szerződést a polgármester írja alá. 

A képviselő-testület döntéséről a pályázók írásos értesítést kapnak.

Ha érvényes pályázat nem érkezik, vagy a pályázat eredménytelen, az önkormányzat új pályázatot ír ki.

A pályázati kiírásban nem szabályozott kérdésekben a lakások és helyiségek bérletére, valamint az elidegenítésükre vonatkozó egyes szabályokról szóló 1993. évi LXXVIII. törvény, a Ptk.. a nemzeti vagyonról szóló 2011. évi CXCVI. tv. és a lakások és helyiségek bérletéről és elidegenítéséről szóló 13/2014. (VI.27.) önkormányzati rendelet előírásai az irányadók. 

Bácsalmás, 2016. október 28. 

	Németh Balázs
	polgármester


Helyiségbérleti szerződés

amely létrejött egyrészről Bácsalmás Város Önkormányzata, (6430 Bácsalmás, Gr. Teleki J. u. 4-8.; képviselője: Németh Balázs polgármester), mint bérbeadó – a továbbiakban: Bérbeadó –,

másrészről az …………………. (….. ………., …… u. …...; képviselője: ……… ….), mint bérlő – a továbbiakban: Bérlő – között a mai napon, az alábbi feltételekkel.

Előzmény:

Bácsalmás Város Önkormányzat Képviselő-testülete pályázatot hirdetett a Bácsalmás, Szent János utca 9. szám alatti, 30,58 m2-es, a jövőben cukrászdaként hasznosítandó, nem lakás célú helyiség bérletére. 
 Bácsalmás Város Önkormányzat Képviselő-testülete a 230/2016. (X. 25.) Bácsalmás v. öh. számú határozatában döntött arról, hogy bérlő részére bérbe adja az ingatlant. 

1.) A Bérbeadó bérbe adja a tulajdonát képező, Bácsalmás, Szent János u. 9. szám alatti, 30,58 m²-es, nem lakás céljára szolgáló helyiséget. 

2.) A bérleményt a Bérlő cukrászdaként hasznosítja.

3.) Bérlő a bérleménnyel együtt köteles az ifjúsági klubot üzemeltetni, évente legalább 12 alkalommal zenés-táncos ifjúsági rendezvényt szervezni és lebonyolítani, az önkormányzattal együttműködni, fogadni az önkormányzat rendezvényeit, illetve azoknak ingyenesen helyet biztosít, előzetes egyeztetés alapján, évente legalább 12 alkalommal. A bérlemény és az ifjúsági klub helyiséglistája a szerződés melléklete.

4.) Cukrászda közüzemi díjainak fizetése főmérő, almérő alapján történik. 

5.) Ifjúsági klub közüzemi díjainak fizetése ugyanúgy történik, mint a cukrászda esetében.

6.) Az építmény előtti közterület útpadkáig terjedő területének, belső udvarának tisztántartása, karbantartása a bérlő feladata.

7.) Az épületre az önkormányzat biztosítást köt.

8.) A cukrászda és az ifjúsági klub helyiségeinek berendezése a bérlő feladata. A berendezési tárgyakat a bérlő a bérlet megszűnése, megszüntetése esetén elviheti és azután köteles az eredeti állapotot helyreállítani. 

9.) A bérleti szerződést a felek a 2017. január 2-től 201.. … …-ig terjedő határozott időtartamra kötik meg.

10.) A felek a bérleti díjat havi 100.000,- forint + ÁFA összegben állapítják meg. 

A bérlő a bérleti díjat minden hó 15. napjáig köteles megfizetni a bérbeadónak. 30 napot meghaladó késedelmes fizetés esetén bérbeadó jogosult a törvényes késedelmi kamatot felszámítani. 

11.) Bérlő a helyiségbérleti szerződés megkötésekor 3 havi bérleti díjnak megfelelő, összesen 300.000,- forint (3 hó x 100.000,- Ft.) + ÁFA kauciót köteles fizetni.

12.) A bérlőnek 2017. január 2-től a működési engedély kiadásáig, legfeljebb azonban 3 hónapig bérleti díj fizetési kötelezettsége nincs. Bérlő tudomásul veszi, hogy 2017. március 2-től a havi bérleti díj a KSH által közzétett infláció mértékével emelkedik. 

13.) A bérlő tudomásul veszi, hogy a közüzemi díj fizetése és a közüzemi szolgáltató felé a fogyasztó személye változásának bejelentése a bérlőt terheli. 

A közüzemi díjak megfizetésének elmulasztása ugyanolyan jogkövetkezményekkel jár, mint a bérleti díj fizetési kötelezettség elmulasztása.

14.) A Bérlő köteles gondoskodni:

a) a bérlemény tisztántartásáról, megvilágításáról, fűtéséről, temperálásáról, valamint a bérlemény és a rendelkezésre bocsátott közös használatra szolgáló helyiségek rendeltetésszerű használatáról, továbbá a bérlő tevékenységével összefüggő, nem háztartási szemét, hulladék elszállításáról,
b) az épületben a leltár szerinti berendezésekben, saját maga vagy a vendégei magatartása folytán keletkezett hibák kijavításáról, illetőleg az okozott kár megtérítéséről,
c) az épület olyan központi berendezéseinek karbantartásáról, amelyet a bérlő kizárólagosan használ, illetve tart üzemben,
d) a helyiséghez tartozó üzlethomlokzat (portál) karbantartásáról.

15.) A Bérbeadó köteles gondoskodni a jogszabály szerint a tulajdonost terhelő kötelezettségek teljesítéséről. 

A Bérbeadó kötelezettségei:

a) az életveszélyt okozó, az épület állagát veszélyeztető, a helyiségek rendeltetésszerű használatát lényegesen akadályozó hibák esetén haladéktalanul 
b) azonnali beavatkozást nem igénylő hibák esetében pedig – általában az épület karbantartásával vagy felújításával kapcsolatosan 
köteles teljesíteni a jogszabályban foglaltakat.

16.) A Bérbeadó jogosult előzetes értesítés után időnként bérleményellenőrzést tartani, a bérleményben folyó tevékenység zavarása nélkül.

17.) A helyiségbérleti szerződés megszűnésekor, illetve a helyiség kiürítésekor a helyiséget, és a bérleményi leltárban feltüntetett berendezéseket tisztán és rendeltetésszerű használatra alkalmas állapotban köteles a Bérlő a Bérbeadónak visszaadni. Az átadásról jegyzőkönyvet kell készíteni. A bérleti-szerződés lejárta után, a további bérleti jogviszony külön megállapodás tárgyát képezi.

18.) A Bérbeadó a Bérlő tevékenységéért felelősséget nem vállal,
· a Bérlő feladata, hogy a tevékenységének folytatásához szükséges minden hatósági engedélyt beszerezzen. Annak meglétét a Bérbeadó e minőségében nem vizsgálja,
· a Bérlő kötelezettséget vállal a bérlemény használatával kapcsolatban előírt tűzrendészeti, rendőrhatósági, egészségügyi szabályok, és szakmai valamint adóhatósági előírások maradéktalan betartására.

19.) A Bérlő köteles lakcím (székhely) változását minden esetben a Bérbeadónak bejelenteni.

20.) A Bérlő köteles tűrni saját bérleményében építési, szerelési munkák elvégzését, ha az épület vagy más bérlemények állagának megóvása, lényeges hiba elhárítása, kár megelőzése érdekében történik.

21.) A Bérbeadó a helységbérleti szerződést írásban azonnal felmondhatja, ha:

· a bérlő bérleti vagy közüzemi díj fizetésének a fizetésre megállapított időpontig – felszólítás ellenére – nem tesz eleget,
· a Bérlő a helyiséget, illetve az általa használt területet rongálja, vagy nem a rendeltetésének megfelelően használja, vagy engedély nélkül átalakítja
· ha a Bérlő a helyiséget a Bérbeadó hozzájárulása nélkül, vagy az abban foglaltaktól eltérően használja, vagy hasznosítja, vagy engedély nélkül átalakítja
· ha a szerződés 3. pontjában foglaltaknak nem tesz eleget.

        Felsoroltakon túl a helyiségbérleti szerződés megszűnik, ha:
a) a felek a szerződést közös megegyezéssel megszüntetik,
b) ha a helyiség megsemmisül,
c) a Bérlő jogutód nélkül megszűnik,
d) a meghatározott idő elteltével.

Ezen esetekben a Bérbeadó köteles az előre megfizetett bérleti díj arányos részét a Bérlőnek visszafizetni.

22.) Ha a 21. pontban foglaltak szerint szűnik meg a bérleti szerződés, a bérlőt kártérítés még 5 éven belül sem illeti meg, lemond minden kártérítési, kárenyhítési jogáról. 

23.) A jelen szerződésben nem szabályozott kérdésekre a Ptk.-nak a bérletre vonatkozó szabályai, Bácsalmás Város Önkormányzata Képviselő-testületének a laskások és helyiségek bérletéről és elidegenítéséről szóló 13/2014. (VI.27.) önkormányzati rendelete, valamint a nemzeti vagyonról szóló 2011. évi CXCVI. törvény az irányadók.

24.) Bácsalmás Város Önkormányzat Képviselő-testülete jelen helyiségbérleti szerződést _____/2016. (…….) Bácsalmás v. öh. határozatával hagyta jóvá.

25.) A szerződő felek megállapodnak abban, hogy a jelen szerződéssel létesített jogviszonyból eredő esetleges vitákat tárgyalás útján igyekeznek rendezni, eredménytelensége esetére a Bajai Városi Bíróság illetékességét kötik ki. 

26.) A jelen szerződést a felek az elolvasás és értelmezés után, mint akaratukkal mindenben megegyezőt a mai napon aláírták.

27.) Egyéb kikötések, megállapodások:
Bérlő a bérleti szerződés aláírásával egyidejűleg ezúton nyilatkozik arról, hogy a gazdálkodó szervezet a nemzeti vagyonról szóló 2011. évi CXCVI. tv. 3. §-a szerint átlátható szervezet.

Bácsalmás, 2016…………..…...
	
………………………….

………………………….
bérlő




	
Németh Balázs
polgármester

Bácsalmás Város Önkormányzata
bérbeadó
	
Horváth István Attila
PBÜ osztályvezető

Bácsalmás Város Önkormányzata






Nyilatkozat

Alulírt………………………………………………………………………………………………………………. a Bácsalmás, Szent János utca 9. szám alatti 30,58 m2-es, cukrászdaként hasznosítandó nem lakás célú helyiség bérlője nyilatkozom, hogy az ingatlanhoz tartozó közüzemi számlák rendezettségébe a szolgáltatóknál a bérbeadó mindenkor betekinthet. Ezen nyilatkozatom a helyiség bérleti szerződésének mellékletét képezi. 

Bácsalmás, 2016………………………………………

	…………………………………………….
	bérlő


A képviselő-testület a 2016. október 25-i zárt ülésén a következő határozatokat hozta meg:


234/2016. (X. 25.) Bácsalmás v. öh.

A Hunyadi János Gimnázium diákjai
által benyújtott ösztöndíjpályázatok 
elbírálása 	Határozat

Bácsalmás Város Önkormányzatának Képviselő-testülete (a továbbiakban: Képviselő-testület) a bácsalmási Hunyadi János Gimnázium diákjai által benyújtott ösztöndíj pályázatokat az alábbiak szerint bírálja el: 

1. A Képviselő-testület B. Bianka (……………….) és P. Alexandra (………………………...) pályázatát a bírálatból kizárja, mert a pályázatokat a pályázati határidő lejártát követően nyújtották be.

2. A Képviselő-testület B. Alex László (………………………), Sz. Martin (……………………………..) és S. Klaudia (………………………………...) pályázatát a bírálatból kizárja, mert a tanulmányi átlageredménye nem felel meg a pályázati feltételeknek.

3. A Képviselő-testület a 2016/2017-es tanév I. félévében 5.000 Ft/hó tanulmányi ösztöndíjban részesíti az alábbi pályázókat:

	
	Név
	Lakcím

	1
	D. Csenge
	

	2
	P. Regina
	

	3
	V. Dorottya
	

	4
	V. Lilla
	

	5
	D. Réka
	

	6
	B. Emese
	

	7
	D. Alíz
	

	8
	S. Helga
	

	9
	B. Bence
	

	10
	S. Zsombor
	



4. A Képviselő-testület a 2016/2017-es tanév I. félévében nem részesíti tanulmányi ösztöndíjban az alábbi pályázókat:

	
	Név
	Lakcím

	1
	M. Virág
	

	2
	F. Anna Réka
	

	3
	P. Tímea
	

	4
	S. Solt
	

	5
	T. Emese
	

	6
	S. Bence
	

	7
	K. Barbara
	

	8
	H. Hajnalka
	

	9
	K. Krisztina Virág
	

	10
	K. Áron
	

	11
	V. Ninetta
	

	12
	G. Zoé
	

	13
	B. Dávid
	

	14
	S. Kitti
	

	15
	L. Viktória
	

	16
	P. Edina
	

	17
	B. Lilla
	



Határidő: azonnal
Felelős: Németh Balázs polgármester

Operatív felelős: Prikidánovics Antal szociális és hatósági osztályvezető

A határozatról értesül:
- kivonattal:	1. Németh Balázs polgármester
		2. Patocskai Ibolya jegyző
		3. Prikidánovics Antal szociális és hatósági osztályvezető
4. Horváth István Attila PBÜ osztályvezető
- levélben:	a pályázók

235/2016. (X. 25.) Bácsalmás v. öh.

Laczi Imre Csaba 
szolgálati lakás igénylése 	Határozat

Bácsalmás Város Önkormányzatának Képviselő-testülete a lakások és helyiségek bérletéről és elidegenítéséről szóló 13/2014. (VI. 27) önkormányzati rendelet 3. § (1) bekezdés d) pontja és 6. mellékletének A) pontja alapján 270 Ft/m2/hó bérleti díjért egy évre bérbe adja a Bácsalmás, Korona u. 35. I. emelet. 3. sz. alatti, 2,5 szoba, konyha, fürdőszoba, előszoba, kamra, WC helyiségekből álló, 62 m2 alapterületű, komfortos, szolgálati alapú lakást Laczi Imre Csaba (……………………. sz. alatti lakos) részére.

Határidő: azonnal 
Felelős: Németh Balázs polgármester

Operatív felelős: Dervalics Roland városüzemeltetési ügyintéző

A határozatról értesül:
- kivonattal:	1. Németh Balázs polgármester
		2. Patocskai Ibolya jegyző
		3. Horváth István Attila PBÜ osztályvezető
		4. Dervalics Roland városüzemeltetési ügyintéző
- levélben:	1. kérelmező

236/2016. (X. 25.) Bácsalmás v. öh.

Letelepedési támogatás iránti 
kérelem elbírálása 	Határozat

1.	Bácsalmás Város Önkormányzatának Képviselő-testülete (a továbbiakban: Képviselő-testület) felhívja B. Ferenc kérelmezőt, hogy a letelepedési támogatás iránti kérelméhez csatolja hiánypótlásként munkáltatója nyilatkozatát arról, hogy letelepedését támogatja-e Bácsalmás Város Önkormányzata Képviselő-testületének a letelepedés anyagi támogatásáról szóló 23/2016. (IX. 30.) önkormányzati rendeletében meghatározott 100.000.- Ft lakáscélú munkáltatói támogatással.

2.	Amennyiben a munkáltató nem tudja vállalni a munkáltatói támogatást, a Képviselő-testület az 1. pont szerinti rendelet 2. § (4) bekezdése alapján felmentést ad a támogatás megfizetése alól.

3.	Ha a kért nyilatkozat hiánypótlási határidőn belül beérkezik, a Képviselő-testület az 1. pont szerinti rendelet 2. § (1) bekezdésében meghatározott 400.000.- Ft egyszeri, vissza nem térítendő önkormányzati támogatásban részesíti a kérelmezőt.

4.	A Képviselő-testület felhatalmazza Németh Balázs polgármestert a támogatási megállapodás aláírására és a támogatás kifizetésére.

Határidő: azonnal
Felelős: Németh Balázs polgármester 

Operatív felelős: dr. Párczen Zoltán igazgatási és jogi ügyintéző

A határozatról értesül:
- kivonattal:	1. Németh Balázs polgármester
		2. Patocskai Ibolya jegyző
		3. Horváth István Attila PBÜ osztályvezető
		4. dr. Párczen Zoltán igazgatási és jogi ügyintéző


